Monesterio de Dag Shang Kagyü

O monesterio de Dag Shang Kagyü ye un monesterio budista situato amán d'a localidat uescana de Panillo, en o municipio de Graus.

En 1984 S.E. Kalu Rinpoche establió o monesterio que dende 1985 ye tamién un centro adedicato a o estudio y practica d'o budismo. Os terrenos d'o monesterio se mercoron en 1984 y dimpués o monesterio s'enampló con mas terrenos donatos por disciplos de S.E. Kalu Rinpoche.
O templo ye d'estilo tradicional butanés con una estupa de 17 metros d'altaria y una xedra u escuela de traducción, a on que s'estudeyan a literatura, filosofía y luenga tibetana. Incluye tamién zonas ta acullir a personas que pasan meses u anyos retiratos en o monesterio.

O centro ye dirichito por o Lama Drubgyu Tenpa, y i viven atros ueito Lamas mas, cinco butaneses y a resta europeus.

A comunidat relichiosa ye ligata a os linaches Dagpo y Shangpa Kagyu d'o budismo Vajrayāna adintro d'o movimiento Rimé, u no-sectario.

Vinclos externos
 // Pachina oficial

Dag Shang Kagyu
Dag Shang Kagyu
Dag Shang Kagyu
Categoría:Budismo
Categoría:Molimentos de Panillo